**KLAIPĖDOS RAJONO savivaldybės taryba**

**SPRENDIMAS**

**dėl pritarimo KLAipėdos rajono savivaldybės DAlyvavimui projekte partnerio teisėmis**

2021 m. gruodžio 23 d. Nr. T11-
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 13 ir 38 punktais ir atsižvelgdama į Bendradarbiavimo tarybos 2021 m. lapkričio 23 d. protokolą Nr.TD-3409, nusprendžia:

1. Pritarti Klaipėdos rajono savivaldybės dalyvavimui projekte „MariEx – Creating new kinds of maritime experience ponts for land tourists“ („MariEx – Naujų jūrinio turizmo keliautojų patirčių sukūrimas krante“) partnerio teisėmis.

2. Klaipėdos rajono savivaldybės biudžeto lėšomis finansuoti ne mažiau kaip 15 proc. visų tinkamų finansuoti projekto išlaidų ir nenumatytas ar netinkamas finansuoti, tačiau šiam projektui įgyvendinti būtinas, išlaidas bei tinkamų finansuoti išlaidų dalį, kurios nepadengia projektui skiriamas finansavimas.

3. Įgalioti Klaipėdos rajono savivaldybės administracijos direktorių pasirašyti su šio sprendimo 1 punkte nurodytu projektu susijusius dokumentus.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: J. Ruškys

PARENGĖ: R. D. Grubliauskytė

SUDERINTA:

|  |  |  |
| --- | --- | --- |
| B. Markauskas E. BadalovaD. Kubilius I. Gailiuvienė V. Jasas D. Beliokaitė   |  | L. LiutikienėA. Jansonienė |
|  |  |  |

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2021-12-08**

**DĖL TARYBOS SPRENDIMO „DĖL PRITARIMO KLAIPĖDOS RAJONO SAVIVALDYBĖS DALYVAVIMui PROJEKTE PARTNERIO TEISĖMIS“ PROJEKTO**

1. Parengto sprendimo projekto tikslai, uždaviniai (ko sprendimo projektu norima pasiekti):

Parengto projekto tikslas – pritarti Klaipėdos rajono savivaldybės dalyvavimui projekte „MariEx – Creating new kinds of maritime experience ponts for land tourists“ („MariEx – Naujų jūrinio turizmo keliautojų patirčių sukūrimas krante“) partnerio teisėmis, teikiant paraišką dėl *Seed money* (pradinių lėšų pagrindinės paraiškos parengimui).

Planuojamos projekto veiklos:

Pagrindinis projektas sieks dar neatrastas vietas paversti naujomis jūrinės patirties vietomis ir įtraukti jas į tarptautinius keliautojų maršrutus. Turizmo rinkodara, skirta atostogų turistams, apsistojantiems Baltijos jūros ar Kuršių marių pakrantėje. Pradinių pinigų (Seed money) projektas bus naudojamas projekto partnerių susitikimams dėl pagrindinės paraiškos parengimo.

Daugumai poilsiautojų jūriniai įspūdžiai yra esminė jų viešnagės dalis ir vienas iš motyvų aplankyti regioną. Taip pat pastebimas užsienio turistų noras patirti autentiško jūrinio gyvenimo atmosferą, pvz., stebint žvejus, gintaro gaudytojus ar stebint plaukiančius laivus. Būsimu projektu siekiama pritraukti užsienio buriuotojus į Lietuvą, pristatant Klaipėdos rajono pamario gyvenimo autentiką bei siekiama padidinti pajūrio kurortų ir vietovių, esančių nuošalyje, patrauklumą.

Projekto įgyvendinimo metu vyks darbo grupių susitikimai, kurių metu bus keičiamasi gerąja uostų veiklos bei patrauklumo didinimo patirtimi, aptariamos gerosios patirties pritaikymo savo regione galimybės, bus siekiama sukurti bendras rinkodaros bei uostų populiarinimo strategijas bei instrumentus, sudaryti uostų žinynus, kurti naujas jūrinių turistų patirtis krante kūrimas bei jas populiarinti.

Planuojamos pagrindinio projekto veiklos: naujų jūrinio turizmo patirčių kūrimas ir išbandymas, pvz. (1) Laisvalaikio laivų uostų pristatymas sausumos turistams netrikdant buriuotojų; (2) Prieplaukų, kaip buriuotojų, sausumos turistų ir vietos gyventojų susitikimo vieta, sukuriant naują ar įveiklinant turimą infrastruktūrą, pvz., vaikų žaidimų aikštelės, prieplaukos, lieptai ar pan.; (3) Apleistos jūrų infrastruktūros atgaivinimas bendradarbiaujant su vietos iniciatyvomis ir piliečiais (pvz., kultūros srityje); (5) Inovatyvios lankytojų koncepcijos vis dar naudojamai infrastruktūrai (pvz., komerciniams uostams, švyturiams), galimybių studijos.

2. Kuo vadovaujantis parengtas sprendimo projektas:

Sprendimo projektas parengtas pagrindinio projekto partnerio Vorpomerno Turizmo asociacijos (Vokietija) kvietimu būti projekto partneriais pagal bendradarbiavimo per sieną Interreg V-A Poland−Denmark−Germany−Lithuania−Sweden (South Baltic) programą.

3. Kaip šiuo metu yra teisiškai reglamentuojami projekte aptariami klausimai:

2021 m. gegužės 27 d. Klaipėdos rajono savivaldybės tarybos sprendimu Nr. T11-169 patvirtintoje Klaipėdos rajono savivaldybės turizmo strategijoje iki 2030 m. numatytas uždavinys 2.1. „Didinti Klaipėdos rajono žinomumą vietos ir užsienio rinkose, įgyvendinant efektyvias rinkodaros priemones“; taip pat 1.2.2. uždavinys „Stiprinti vietos, regioninio, nacionalinio ir tarptautinio bendradarbiavimo potencialą“, kur numatytas veiksmas „Įgyvendinti tarptautinius turizmo projektus“.

4. Kokių teigiamų rezultatų yra laukiama:

Pritarus sprendimo projektui bus suteikta galimybė Klaipėdos rajono savivaldybei dalyvauti tarptautiniame projekte partnerio teisėmis kartu su Vokietijos, Lenkijos, Danijos bei Švedijos partneriais, įgyvendinant turizmo rinkodaros projektą, kuriuo siekiama populiarinti Klaipėdos rajono turistinių vietovių patrauklumą Baltijos jūros pakrančių bei vandens turizmo kontekste, prisidėti prie Klaipėdos rajono savivaldybės turizmo strategijos iki 2030 m. įgyvendinimo bei tokiu būdu sumažinti naštą Klaipėdos rajono savivaldybės biudžetui.

5. Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:

Neigiamų pasekmių nelaukiama.

6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:

Netaikoma.

7. Projekto rengimo metu gauti specialistų vertinimai ir išvados. Ekonominiai apskaičiavimai:

Planuojama Klaipėdos rajono savivaldybės dalis projekte – 2000 eurų, skirti partnerių susitikimas, rengiant pagrindinę paraišką. Prisidėjimas 15 proc. (300 Eur) – Savivaldybės biudžeto lėšos.

8. Sprendimo įgyvendinimui reikalingos lėšos:

Sėkmės atveju, projekto įgyvendinimui reikalingų lėšų poreikis – 15 proc. visų tinkamų projekto išlaidų ir nenumatytos ar netinkamos finansuoti, tačiau šiam projektui įgyvendinti būtinos, išlaidos bei tinkamų finansuoti išlaidų dalis, kurios nepadengia projektui skiriamas finansavimas (jei atsirastų tokių išlaidų ir jų nebūtų galima numatyti iš anksto prieš teikiant paraišką).

9. Kiti, autoriaus nuomone, reikalingi pagrindimai ir paaiškinimai:

-

Viešųjų ryšių ir bendradarbiavimo skyriaus vyr. specialistė Rasa Deimantė Grubliauskytė